Source: http://kirkkonummi.cloudnc.fi/fi-FI/Toimielimet/Kuntatekniikan_lautakunta/Kokous_2792018/Palvelutuotannon_jaoston_osavuosikatsaus(20635)
Timestamp: 2019-09-16 09:16:36+00:00
Document Index: 8597891

Matched Legal Cases: ['§ 131', '§ 39', '§ 121', '§ 122', '§ 123', '§ 124', '§ 125', '§ 126', '§ 127', '§ 128', '§ 129', '§ 130', '§ 132', '§ 133', '§ 134']

Palvelutuotannon jaoston osavuosikatsaus II / 2018 | Kirkkonummi
Kokous 27.9.2018
Palvelutuotannon jaoston osavuosikatsaus II / 2018
Kuntatekniikan lautakunta, kokous 27.9.2018
§ 131 Palvelutuotannon jaoston osavuosikatsaus II / 2018
KIRDno-2018-115
Palvelutuotannon jaosto, 25.9.2018
Esa Lindell, Controller, esa.lindell@kirkkonummi.fi
Sirpa H. Salminen, hallintopäällikkö, sirpa.salminen@kirkkonummi.fi
Jarno Köykkä, toimitilapäällikkö, jarno.koykka@kirkkonummi.fi
Toini Linnanmäki, ruokapalvelujohtaja, toini.linnanmaki@kirkkonummi.fi
Sisäisen valvonnan ohjeiden mukaan (Kv 4.5.2015 § 39) kunnanhallitukselle toimitetaan talouden ja toiminnan seurantaraportti (osavuosikatsaus) kahdesti vuodessa. Kunnanhallitus arvioi seurantaraporttien perusteella kunnan taloustilannetta ja päättää, millaisiin toimiin toimialoilla ja toimintayksiköissä tulee ryhtyä talousarvion tavoitteisiin pääsemiseksi. Kunnanhallituksen päätös ja seurantaraportti viedään kunnanvaltuustolle tiedoksi ja mikäli taloudellinen tilanne edellyttää kunnanvaltuuston hyväksyttäväksi.
Osavuosikatsaus sisältää sitovien tavoitteiden, suoritteiden ja määrärahojen toteutumisen tilanteessa 31.8.2018. Osana osavuosikatsausta on sisäisen valvonnan suunnitelma, jonka toteuttamisesta toimielinten tulee raportoida osavuosikatsausten yhteydessä sisäisen valvonnan ohjeen mukaisesti. Talousarviossa määritelty käyttötalousosan sitovuustaso valtuustoon nähden on kunkin toimielimen tehtävien yhteenlaskettu toimintakate eli toimintatulojen ja menojen erotus.
Investointiosan määrärahoista tehtävätasolla sitovia ovat:
- ATK-ohjelmat ja käyttöönottoprojektit
- Muut pitkävaikutteiset menot
- Irtain omaisuus
Investointiosan määrärahoista hankeryhmätasolla sitovia määrärahoja ja tuloarvioita ovat:
- Maa- ja vesialueet
- Liikenneväylät ja puistot
- Liikunta- ja virkistysalueet
- Muut kiinteät rakenteet ja laitteet
- Vesi- ja viemärilaitoksen kiinteät rakenteet ja laitteet
- Osakkeet ja osuudet
Talonrakentamisen määrärahat ja tuloarviot ovat hanketasolla sitovia siten kuin ne on esitetty investointiosan hanketaulukossa talousarviokirjan lopussa. Talonrakentamishankkeen ”tilahallinnon korjausohjelma” osalta korjausinvestointien määrärahat kohdennetaan tarkemmin eri kohteisiin Palvelutuotannon jaoston käyttösuunnitelmassa, ja yli kahdenkymmenen prosentin ylitykset tuodaan palvelutuotannon jaoston käsittelyyn.
Liitteenä oleva osavuosikatsaus on laadittu talousyksikön antamien ohjeiden mukaisesti. Vastuuhenkilöt seuraavat toteumaa lisäksi kuukausittain, tekevät ennusteita loppuvuoden käyttömenojen toteutumisesta sekä korjaavia toimenpiteitä talousarvioylitysten välttämiseksi.
Tilanteessa 31.8.2018 palvelutuotannon jaoston toimintamenojen ja -tulojen toteuman tulisi laskennalliseesti olla 66,6 %. Palvelutuotannon jaoston 31.8.2018 tilanteen mukainen toimintakate on 448 272 € eli 13,6 %. Toimintatuotoista on toteutunut 59,8 % eli 15 212 222€ ja toimintakuluista 66,7 % eli - 14 763 950 €. Myyntituotot sekä muut toimintatuotot alittavat arvioidut tulokertymät, mutta pääosan poikkeamasta selittää viive sisäisessä laskutuksessa. Toimintamenot ovat ylittyneet, mitä selittää pääasiassa tilahallinnon rakennuskannan kunnossapidon kustannusten ylittyminen.
Arvioidaan, että talousarvion toiminnalliset tavoitteet voidaan pääsääntöisesti saavuttaa.
Osavuosikatsauksen liitteenä on investointihankkeen "tilahallinnon korjausohjelma" toteuma sekä tilanteessa 31.8. arvioidut tarkistamistarpeet siihen.
- vuoden 2018 toinen osavuosikatsaus liitteineen
- vuosikorjausohjelma
Palvelutuotannon jaosto päättää:
hyväksyä omalta osaltaan toisen osavuosikatsauksen
valtuuttaa yhdyskuntatekniikan johtajan tekemään mahdolliset tekniset korjaukset osavuosikatsaukseen
toimittaa osavuosikatsausliitteen kuntatekniikan lautakunnalle / kunnanhallitukselle hyväksyttäväksi ja edelleen kunnanvaltuustolle tiedoksi.
hyväksyä palvelutuotannon jaoston käyttösuunnitelman investointihankkeen "tilahallinnon korjausohjelma" osalta tarkennuksen:
Nissnikun koulu, rakenne- ja kosteustekn. tutkimuksen toimenpiteet ja vesikaton kunnostus, korjaustarve on ennakoitua laajempi, kustannusennuste 400 000 euroa
Palvelutuotannon jaosto päätti keskustelun jälkeen päätösehdotuksen mukaisesti.
- tuloslaskelma
Kuntatekniikan lautakunta päättää
1. hyväksyä palvelutuotannon jaoston toisen osavuosikatsauksen
2. valtuuttaa yhdyskuntatekniikan johtajan tekemään mahdolliset tekniset korjaukset osavuosikatsaukseen
3. toimittaa osavuosikatsausliitteen kunnanhallitukselle hyväksyttäväksi ja edelleen kunnanvaltuustolle tiedoksi.
Liite ktltk 27.9.2018, Palvelutuotannon jaoston vuoden 2018 toinen osavuosikatsaus liitteineen.pdf (pdf, 856 kt)
Liite ktltk 27.9.2018, Vuosikorjausohjelma tilanne OVK2 2018.pdf.pdf (pdf, 362 kt)
§ 121 Pöytäkirjan tarkastaminen
§ 122 Talkooavustuksen käyttötarkoituksen muutosanomus, Pro Morsfjärden ry
§ 123 Lausunto Jorvaksen aseman ratasuunnitelmasta
§ 124 Lausunto maantien 110 parantaminen Karhuniityntien liittymän kohdalla ja välillä Brobackantie-Kolmirannantie, tiesuunnitelmasta
§ 125 Lausunto Uudenmaan ELY-keskuksen tienpidon ja liikenteen suunnitelmasta 2019-2022
§ 126 Kuntatekniikan lautakunnan osavuosikatsaus II / 2018
§ 127 Kuntatekniikan lautakunnan ehdotus vuoden 2019 talousarvioksi ja vuosien 2020-2021 talousarviosuunnitelmaksi
§ 128 Vahingonkorvausvaatimus pelto-alueen murskaamisesta
§ 129 Vahingonkorvausvaatimus siirrettyyn ajoneuvoon kohdistunut varkaus
§ 130 Vahingonkorvausvaatimus piennarniitoista
§ 132 Palvelutuotannon jaoston talousarvion lisämäärärahaesitys vuodelle 2018
§ 133 Palvelutuotannon jaoston ehdotus vuoden 2019 talousarvioksi ja vuosien 2020-2021 talousarviosuunnitelmaksi
§ 134 Valvottavat viranhaltijapäätökset, kuntatekniikan lautakunta